Θεσσαλονίκη, 25/01/2021

**Η LIDL ΕΛΛΑΣ «ΚΟΡΥΦΑΙΟΣ ΕΡΓΟΔΟΤΗΣ» ΣΕ ΕΛΛΑΔΑ ΚΑΙ ΕΥΡΩΠΗ ΓΙΑ 5Η ΣΥΝΕΧΟΜΕΝΗ ΧΡΟΝΙΑ**

**Η διάκριση αυτή επιδεικνύει την αφοσίωση της εταιρίας στη φροντίδα των ανθρώπων της και αποδεικνύει επάξια τον λόγο που συγκαταλέγεται ανάμεσα στις κορυφαίες εταιρίες της χώρας για το εξαιρετικό εργασιακό περιβάλλον της.**

Η **Lidl Ελλάς** βραβεύτηκε για **5η συνεχόμενη χρονιά**, από τον διεθνώς αναγνωρισμένο οργανισμό **Top Employers Institute,** με τον τίτλο του Κορυφαίου Εργοδότη, σε Ελλάδα και Ευρώπη για την υποστήριξη προς τους εργαζομένους της, για τις αμοιβές και παροχές, για την εταιρική κουλτούρα, αλλά και για τις ευκαιρίες εκπαίδευσης και ανάπτυξης που τους προσφέρει.

Οι εταιρίες που λαμβάνουν την πιστοποίηση Top Employer επιδιώκουν να θέτουν τους εργαζομένους τους στο επίκεντρο της επιχειρηματικής δράσης τους και να εξασφαλίζουν για εκείνους ένα υποδειγματικό περιβάλλον εργασίας. Τη φετινή χρονιά, το Top Employers Institute εντόπισε και βράβευσε πάνω από 1.600 κορυφαίους εργοδότες από 120 χώρες και εδάφη σε 5 ηπείρους.

«Φέτος, είναι η 5η συνεχόμενη χρονιά που πιστοποιούμαστε ως Top Employer. Το 2020 ήταν μια χρονιά διαφορετική, ιδιαίτερα απαιτητική για όλους μας. Όλοι οι εργαζόμενοί μας, στα καταστήματα, στα logistics centers και στα γραφεία, έπρεπε να προσαρμοστούν στις νέες συνθήκες – η κάθε ομάδα με διαφορετικό τρόπο. Και το καταφέραμε. Διασφαλίσαμε ένα ασφαλές, υγιές εργασιακό περιβάλλον, διατηρήσαμε τις θέσεις εργασίας και τους μισθούς, και επιβραβεύσαμε τους πάνω από 6.400 εργαζομένους μας με επιπρόσθετες παροχές συνολικού ύψους 6 εκατ. €. Όλα αυτά, κι η συνεχής βελτίωση σε θέματα προσωπικού για τα οποία φροντίζει η ομάδα της Διεύθυνσης Ανθρώπινου Δυναμικού, είναι που μας εξασφάλισε μία τόσο σημαντική αναγνώριση για ακόμη μία χρονιά», δήλωσε η Νικολέττα Κολομπούρδα, HR Director & Member of the Board της Lidl Ελλάς.

Για τον David Plink, CEO της Top Employers Institute, «το 2020 θα μείνει στην ιστορία ως η χρονιά με τις μεγαλύτερες προκλήσεις για το επιχειρείν. Σε αυτό το πλαίσιο, η Lidl Ελλάς μπορεί να είναι ιδιαίτερα περήφανη για το βραβείο Top Employer 2021. Είναι μία λαμπρή απόδειξη ότι η Lidl Ελλάς τοποθετεί την ευημερία των εργαζομένων της στην κορυφή των προτεραιοτήτων της.

Η Διεύθυνση Ανθρωπίνου Δυναμικού της Lidl Ελλάς όπως κάθε χρόνο, έτσι και φέτος, θα επενδύσει περισσότερο από 1 εκατομμύριο ευρώ στην εκπαίδευση και ανάπτυξη των εργαζομένων της, και πάνω από 4 εκατομμύρια ευρώ σε προγράμματα και δράσεις ευημερίας για τους εργαζομένους της. Με γνώμονα τους εργαζομένους της, στόχος της είναι η περαιτέρω διαμόρφωση ενός ασφαλούς και αισιόδοξου περιβάλλοντος εργασίας, η εξασφάλιση ίσων ευκαιριών εξέλιξης και ανάπτυξης κι η αναγνώριση της απόδοσης με αντικειμενικά και αξιοκρατικά κριτήρια.

Ακόμη προγραμματίζει νέες προσλήψεις σε μία πληθώρα θέσεων εργασίας σε καταστήματα, logistics centers και γραφεία, ενδυναμώνοντας περαιτέρω την παρουσία της στην ελληνική αγορά λιανεμπορίου µε στόχο να παραμείνει εργοδότης επιλογής, με σταθερότητα και υπευθυνότητα.

**Επισκεφθείτε τη Lidl Ελλάς και στα:**

[**team.lidl.gr**](https://team.lidl.gr/)

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**